*د شمال زون اړوند بلخ ځانګې لخوا د ملی ټولنو نړیواله ورځ ولمانځل شوه!* ورځ: جهار شنبه نېټه: د شوال المکرم ۲۹ مه لومړی ناسته د ښاغلی قاری صاحب عبدالباسط فیاض له لوری د قرآن کریم په څو مبارکو آیاتونو سره پیل شوه. وروسته له هغه د افغانستان اسلامی امارت د ریاست الوزرا محترم مقام پیغام چې د سرې میاشتې نړیوالې ورځې په اړه رالېږل شوی وو د بلخ ولایت د اطلاعات او کلتور ریاست مرستیال ښاغلی عطا محمد ساهو لخوا قرآت شو. ورپسې بیا د شمال زون ریاست رئیس ښاغلی قاری صاحب محمد یونس معصومی مېلمنو ته ښه راغلاست وویل او وروسته له هغه یې د زون په کچه د سرې میاشتې فعالیتونو راپور د ناستې ګډونوالو ته وړاندې کړ. ورپسې بیا د افغانی سرې میاشتې ټولنې سرپرست عمومی رئیس وډیویی پیغام چې د مې اتمې په مناسبت رالېږل شوی وو نشر شو. وروسته له هغه په شمال زون کې د سره صلیب مسؤل پی یر روخس د سرې میاشتې او د سره صلیب په پشر پاله خدماتو هر اړخیزې خبرې وکړې. ورسته له هغه د بلخ سرې میاشتې ریاست پېښو ته د رسېدنې او د ولایتی مجامع مدیر ښاغلی امیدالله جبارخېل د بلخ سرې میاشتې یوکلن راپور ګډونوالو ته وړاندې کړ. ورپسې بیا د افغانی سرې میاشتې ټولنې د فعالیتونو مستند ویډیو نشره شوه. وروسته له هغه د پوهنې ریاست، د ارشاد حج اوقاف او د ښاروالۍ ریاست استازو په اسلام کې د بشر دوستۍ ارزښت په اړه خبرې ورکړې. وروسته بیا د شمال زون د عملیاتی چارو مرستیال ښاغلی مولوی عبیدالله زبیر په لنډو ټکو کې د بلخ څانګې ریاست څخه خوښی څرګند کړه او وې ویل غونډه ډېره ښه مدیریت شوه. دیادولو وړ ده چې په یاده غونډه کې د بلخ ولایت دولتی او خصوصی اداراتو رئیسانو، استازو د شمال زون ریاست د بلخ څانګې ریاست رئیس صاحبانو ، د مرستون آمریت دارالمجانین مدیریت ټولو کارمندانو، رضاکارانو او د بلخ ولایت دولتی او خصوصی رسنیو ګډون درلود. غونډه غرمه یوه بجه پېښو ته د رسېدنې رئیس ښاغلی مولوی صاحب بشیر احمد بشرانی په خیریه دعایې سره پای ته ورسېده. والسلام #: د شمال زون د خپرونو عمومی مدیریت